CELEX: 32016D1926
Language: lv
Date: 2016-11-03 00:00:00
Title: Komisijas Īstenošanas lēmums (ES) 2016/1926 (2016. gada 3. novembris) par akumulatora uzlādei paredzēta fotoelementu jumta paneļa apstiprināšanu par inovatīvu tehnoloģiju vieglo automobiļu CO2 emisijas samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ )

4.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 297/18
            
         KOMISIJAS ĪSTENOŠANAS LĒMUMS (ES) 2016/1926
   (2016. gada 3. novembris)
   par akumulatora uzlādei paredzēta fotoelementu jumta paneļa apstiprināšanu par inovatīvu tehnoloģiju vieglo automobiļu CO2 emisijas samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   ņemot vērā Komisijas 2011. gada 25. jūlija Īstenošanas regulu (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (2), un jo īpaši tās 10. panta 2. punktu,
   tā kā:
   
               (1)
            
            
               Pieteikums uz akumulatora uzlādei paredzēta fotoelementu jumta paneļa apstiprināšanu par ekoinovāciju, kuru 2016. gada 4. februārī iesniedza piegādātājs a2solar Advanced and Automotive Solar Systems GmbH (“pieteikuma iesniedzējs”), ir novērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 (3).
            
         
               (2)
            
            
               Pieteikumā sniegtā informācija apstiprina, ka ir izpildīti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā minētie nosacījumi un kritēriji. Tāpēc pieteikuma iesniedzēja pieteiktais akumulatora uzlādei paredzētais fotoelementu jumta panelis būtu jāapstiprina par inovatīvu tehnoloģiju.
            
         
               (3)
            
            
               Komisija ar Īstenošanas lēmumu 2014/806/ES (4) un (ES) 2015/279 (5) jau ir apstiprinājusi divus pieteikumus par akumulatora uzlādei paredzētiem fotoelementu jumta paneļiem. Balstoties uz pieredzi, kas gūta, novērtējot minētos pieteikumus, kā arī uz pašreizējo pieteikumu, ir pietiekami un pārliecinoši pierādīts, ka akumulatora uzlādei paredzēts fotoelementu jumta panelis atbilst Regulas (EK) Nr. 443/2009 12. pantā un Īstenošanas regulā (ES) Nr. 725/2011 minētajiem atbilstības kritērijiem un salīdzinājumā ar atsauces transportlīdzekli samazina CO2 emisijas vismaz par 1 g CO2/km. Tāpēc ir lietderīgi vispārīgi atzīt un saskaņā ar Regulas (EK) Nr. 443/2009 12. panta 4. punktu apliecināt šīs inovatīvās tehnoloģijas spēju samazināt CO2 emisiju, kā arī noteikt vispārizmantojamu testēšanas metodiku CO2 emisijas ietaupījumu sertificēšanai.
            
         
               (4)
            
            
               Tāpēc ir lietderīgi dot ražotājiem iespēju sertificēt CO2 emisijas ietaupījumus, ko rada minētajiem nosacījumiem atbilstīgi akumulatora uzlādei paredzēti fotoelementu jumta paneļi. Lai nodrošinātu, ka sertifikācijai tiek izvirzīti tikai minētajiem nosacījumiem atbilstoši fotoelementu jumta paneļi, ražotājam kopā ar sertifikācijas pieteikumu, ko iesniedz tipa apstiprinātājai iestādei, būtu jāiesniedz neatkarīgas sertificētas iestādes sagatavots verifikācijas ziņojums, kas apliecina komponenta atbilstību šajā lēmumā noteiktajiem nosacījumiem.
            
         
               (5)
            
            
               Ja tipa apstiprinātāja iestāde konstatē, ka akumulatora uzlādei paredzētais fotoelementu jumta panelis sertifikācijas nosacījumiem neatbilst, ietaupījuma sertifikācijas pieteikums būtu jānoraida.
            
         
               (6)
            
            
               Ir lietderīgi apstiprināt testēšanas metodiku, ar kuru nosaka CO2 emisijas ietaupījumus, ko dod akumulatora uzlādei paredzēti fotoelementu jumta paneļi.
            
         
               (7)
            
            
               Lai noteiktu, kādu CO2 emisijas ietaupījumu dos akumulatora uzlādei paredzēts fotoelementu jumta panelis, ir jānosaka atsauces transportlīdzeklis, ar kuru būtu jāsalīdzina ar inovatīvo tehnoloģiju aprīkotā transportlīdzekļa efektivitāte, kā paredzēts Īstenošanas regulas (ES) Nr. 725/2011 5. un 8. pantā. Komisija uzskata, ka atsauces transportlīdzeklim vajadzētu būt transportlīdzekļa variantam, kurš visos aspektos ir identisks transportlīdzeklim ar ekoinovāciju un no tā atšķiras vienīgi ar to, ka tajā nav uzstādīts fotoelementu jumta panelis un attiecīgā gadījumā papildu akumulators un citas ierīces, kas nepieciešamas tieši saules enerģijas pārveidošanai par elektroenerģiju un tās uzkrāšanai.
            
         
               (8)
            
            
               Saskaņā ar Īstenošanas regulas (ES) Nr. 725/2011 2. panta 2. punkta b) apakšpunktu ir jāpierāda, ka akumulatora uzlādei paredzēts fotoelementu jumta panelis ir būtisks efektīvai transportlīdzekļa darbībai. Tas nozīmē, ka fotoelementu jumta paneļa ģenerētā enerģija nedrīkstētu, piemēram, tikt izlietota tikai ierīcēm, kas uzlabo komfortu.
            
         
               (9)
            
            
               Lai sekmētu akumulatora uzlādei paredzētu fotoelementu jumta paneļu plašāku izmantojumu jaunos transportlīdzekļos, ražotājam vajadzētu būt iespējai ar vienu pieteikumu pieteikties uz vairāku fotoelementu jumta paneļu sistēmu doto CO2 emisijas ietaupījumu sertifikāciju. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē plašāk ieviest tikai tās fotoelementu jumta sistēmas, kam ir vislielākais lietderības koeficients.
            
         
               (10)
            
            
               Lai noteiktu vispārīgo ekoinovācijas kodu, kurš lietojams attiecīgajos tipa apstiprinājuma dokumentos saskaņā ar Eiropas Parlamenta un Padomes Direktīvas 2007/46/EK (6) I, VIII un IX pielikumu, būtu jānosaka atsevišķais kods, kas izmantojams attiecībā uz šo inovatīvo tehnoloģiju,
            
         IR PIEŅĒMUSI ŠO LĒMUMU.
   1. pants
   Apstiprinājums
   Akumulatora uzlādei paredzētais fotoelementu jumta panelis, kas aprakstīts a2solar Advanced and Automotive Solar Systems GmbH iesniegtajā pieteikumā, tiek apstiprināts par inovatīvu tehnoloģiju Regulas (EK) Nr. 443/2009 12. panta nozīmē.
   2. pants
   Pieteikums uz CO2 emisijas ietaupījuma sertifikāciju
   1.   Ražotājs var pieteikties uz CO2 emisijas ietaupījuma sertifikāciju tādai akumulatora uzlādei paredzētai fotoelementu jumta paneļa sistēmai, kura paredzēta izmantošanai tradicionālos iekšdedzes dzinēja M1 kategorijas transportlīdzekļos un kurā ietilpst visi šie elementi:
   
               a)
            
            
               fotoelementu jumta panelis;
            
         
               b)
            
            
               ierīce, kas nepieciešama saules enerģijas pārveidošanai par elektroenerģiju un tās uzkrāšanai;
            
         
               c)
            
            
               speciāla uzkrāšanas kapacitāte.
            
         2.   Šo elementu kopējo masu verificē un apstiprina neatkarīgas sertificētas iestādes sagatavotā ziņojumā.
   3. pants
   CO2 emisijas ietaupījuma sertificēšana
   1.   CO2 emisijas samazinājumu, ko dod 2. panta 1. punktā minēto akumulatora uzlādei paredzēto fotoelementu jumta paneļu sistēmu izmantošana, nosaka pēc pielikumā izklāstītās metodikas.
   2.   Ja ražotājs attiecībā uz vienu transportlīdzekļa versiju iesniedz CO2 emisijas ietaupījuma sertifikācijas pieteikumu, kas aptver vairāk nekā vienas akumulatora uzlādei paredzētas fotoelementu jumta sistēmas radīto ietaupījumu, tipa apstiprinātāja iestāde nosaka, kurš no testētajiem jumta paneļiem dod vismazāko CO2 emisijas ietaupījumu, un zemāko vērtību ieraksta attiecīgajā tipa apstiprinājuma dokumentācijā. Minēto vērtību saskaņā ar Īstenošanas regulas (ES) Nr. 725/2011 11. panta 2. punktu norāda atbilstības sertifikātā.
   4. pants
   Ekoinovācijas kods
   Ja saskaņā ar Īstenošanas regulas (ES) Nr. 725/2011 11. panta 1. punktu atsaucas uz šo lēmumu, tipa apstiprinājuma dokumentācijā norāda ekoinovācijas kodu Nr. 21.
   5. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 3. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 1. lpp.
   
   
      (2)  OV L 194, 26.7.2011., 19. lpp.
   
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Komisijas 2014. gada 18. novembra Īstenošanas lēmums 2014/806/ES, ar ko Webasto saules enerģijas jumta paneli, kurš paredzēts akumulatora uzlādei, apstiprina par inovatīvu tehnoloģiju CO2 emisiju samazināšanai no vieglajiem automobiļiem atbilstīgi Eiropas Parlamenta un Padomes Regulai (EK) Nr. 443/2009 (OV L 332, 19.11.2014., 34. lpp.).
   
      (5)  Komisijas 2015. gada 19. februāra Īstenošanas lēmums (ES) 2015/279, ar ko Asola saules enerģijas jumta paneli, kurš paredzēts akumulatora uzlādei, apstiprina par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 47, 20.2.2015., 26. lpp.).
   
      (6)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      
         METODIKA, KĀ NOTEIKT CO2 EMISIJAS IETAUPĪJUMUS, KO DOD AKUMULATORA UZLĀDEI PAREDZĒTIE FOTOELEMENTU JUMTA PANEĻI
      
      1.   IEVADS
      Lai noteiktu, kādus CO2 emisijas samazinājumus var piedēvēt akumulatora uzlādei paredzēta fotoelementu (FE) jumta paneļa izmantošanai M1 kategorijas transportlīdzeklī, ir jānosaka:
      
                  1)
               
               
                  testēšanas apstākļi;
               
            
                  2)
               
               
                  testēšanas aprīkojums;
               
            
                  3)
               
               
                  maksimālā izejas jauda;
               
            
                  4)
               
               
                  kā aprēķināms CO2 emisijas ietaupījums;
               
            
                  5)
               
               
                  kā aprēķināma CO2 emisijas ietaupījuma statistiskā kļūda.
               
            2.   APZĪMĒJUMI, PARAMETRI UN MĒRVIENĪBAS
      
         Ar latīņu burtiem
      
      
                  
                     
               
               
                  –
               
               
                  CO2 emisijas ietaupījums (g CO2/km)
               
            
                  CO2
                  
               
               
                  –
               
               
                  oglekļa dioksīds
               
            
                  CF
               
               
                  –
               
               
                  pārrēķina koeficients (l/100 km) – (g CO2/km) (g/CO2/l), noteikts 3. tabulā
                  
               
            
                  M
               
               
                  –
               
               
                  gada vidējais nobraukums (km gadā), noteikts 4. tabulā
                  
               
            
                  
                     
               
               
                  –
               
               
                  saules enerģijas FE jumta paneļa vidējā izmērītā maksimālā izejas jauda (W)
               
            
                  n
               
               
                  –
               
               
                  saules enerģijas FE jumta paneļa maksimālās izejas jaudas mērījumu skaits (vismaz pieci)
               
            
                  SCC
               
               
                  –
               
               
                  saules enerģijas ieguvumu korekcijas koeficients (–), noteikts 1. tabulā
                  
               
            
                  
                     
               
               
                  –
               
               
                  kopējo CO2 emisijas ietaupījumu statistiskā kļūda (g CO2/km)
               
            
                  SIR
                  
               
               
                  –
               
               
                  vidējais saules starojums Eiropā gadā (W/m2), kas ir 120 W/m2
                  
               
            
                  SIR_STC
                  
               
               
                  –
               
               
                  globālais starojums testēšanas standartapstākļos (TSA) (W/m2), kas ir 1 000 W/m2
                  
               
            
                  
                     
               
               
                  –
               
               
                  saules enerģijas FE jumta paneļa maksimālās izejas jaudas (W) vidējās aritmētiskās vērtības standartnovirze
               
            
                  UFIR
                  
               
               
                  –
               
               
                  izmantojuma koeficients (ēnojuma ietekme), kas ir 0,51
               
            
                  VPe
                  
               
               
                  –
               
               
                  efektīvās jaudas patēriņš (l/kWh), noteikts 2. tabulā
                  
               
            
                  
                     
               
               
                  –
               
               
                  CO2 emisijas ietaupījuma aprēķina jutīgums, kas saistīts ar saules enerģijas FE jumta paneļa vidējo maksimālo izejas jaudu
               
            
         Ar grieķu burtiem
      
      
                  ΔCO2m
                  
               
               
                  –
               
               
                  CO2 korekcijas koeficients, ar ko ņem vērā saules enerģijas sistēmas uzstādīšanas radīto masas palielinājumu (g CO2/km), noteikts 5. tabulā
                  
               
            
                  Δm
               
               
                  –
               
               
                  saules enerģijas sistēmas uzstādīšanā pievienotā papildu masa (kg)
               
            
                  ηA
                  
               
               
                  –
               
               
                  maiņstrāvas ģeneratora lietderības koeficients (%), kas ir 67 %
               
            
                  ηSS
                  
               
               
                  –
               
               
                  saules enerģijas sistēmas lietderības koeficients (%), kas ir 76 %
               
            
                  Φ
               
               
                  –
               
               
                  saules enerģijas paneļa gareniskais slīpums (°)
               
            
         Indeksi
      
      Indekss i apzīmē FE jumta paneļa maksimālās izejas jaudas mērījumu.
      3.   MAKSIMĀLĀS IZEJAS JAUDAS MĒRĪJUMI UN NOTEIKŠANA
      FE jumta paneļa vidējā izmērītā maksimālā izejas jauda  katram transportlīdzekļa variantam nosakāma eksperimentāli. Testējamās ierīces sākotnējā stabilizācija veicama saskaņā ar metodiku, kas noteikta starptautiskajā standartā IEC 61215-2:2016 (1). Maksimālās izejas jaudas mērījumus veic testēšanas standartapstākļos, kas noteikti starptautiskajā standartā IEC/TS 61836:2007 (2).
      Jāizmanto pilnīgs demontēts FE jumta panelis. Visiem četriem paneļa stūru punktiem ir jāpieskaras mērīšanas plaknei.
      Maksimālo izejas jaudu mēra vismaz piecas reizes, un aprēķina vidējo aritmētisko ().
      4.   CO2 EMISIJAS IETAUPĪJUMA APRĒĶINĀŠANA
      FE jumta paneļa radītais CO2 emisijas ietaupījums aprēķināms, izmantojot 1. formulu (3).
      
         1. formula
      
      
         
      kur:
      
                  
                     
               
               
                  :
               
               
                  CO2 emisijas ietaupījums (g CO2/km),
               
            
                  SIR
                  
               
               
                  :
               
               
                  vidējais saules starojums Eiropā gadā (W/m2), kas ir 120 W/m2,
               
            
                  UFIR
                  
               
               
                  :
               
               
                  izmantojuma koeficients (ēnojuma ietekme), kas ir 0,51,
               
            
                  ηSS
                  
               
               
                  :
               
               
                  fotoelementu sistēmas lietderības koeficients (%), kas ir 76 %,
               
            
                  
                     
               
               
                  :
               
               
                  FE jumta paneļa vidējā izmērītā maksimālā izejas jauda (W),
               
            
                  SIR_STC
                  
               
               
                  :
               
               
                  globālais starojums testēšanas standartapstākļos (TSA) (W/m2), kas ir 1 000 W/m2,
               
            
                  SCC
               
               
                  :
               
               
                  saules enerģijas ieguvumu korekcijas koeficients (–), noteikts 1. tabulā. Kopējo pieejamo akumulatora sistēmas uzkrāšanas kapacitāti vai SCC vērtību norāda transportlīdzekļa ražotājs.
                  
                     1. tabula
                  
                  
                     Saules enerģijas ieguvumu korekcijas koeficients
                  
                  
                              Akumulatora sistēmas (12 V) kopējā pieejamā uzkrāšanas kapacitāte/FE jumta paneļa vidējā maksimālā izejas jauda (Ah/W) (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Saules enerģijas ieguvumu korekcijas koeficients (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  efektīvās jaudas patēriņš (l/kWh), noteikts 2. tabulā
                  
                     2. tabula
                  
                  
                     Efektīvās jaudas patēriņš
                  
                  
                              Dzinēja tips
                           
                           
                              Efektīvās jaudas patēriņš (VPe)
                              (l/kWh)
                           
                        
                              Benzīna dzinējs
                           
                           
                              0,264
                           
                        
                              Benzīna turbodzinējs
                           
                           
                              0,280
                           
                        
                              Dīzeļdzinējs
                           
                           
                              0,220
                           
                        
            
                  ηA
                  
               
               
                  :
               
               
                  maiņstrāvas ģeneratora lietderības koeficients (%), kas ir 67 %,
               
            
                  CF
               
               
                  :
               
               
                  pārrēķina koeficients (l/100 km) – (g CO2/km) (g CO2/l), noteikts 3. tabulā.
                  
                     3. tabula
                  
                  
                     Degvielas pārrēķina koeficients
                  
                  
                              Degvielas veids
                           
                           
                              Pārrēķina koeficients (l/100 km) – (g CO2/km) (CF)
                              (g CO2/l)
                           
                        
                              Benzīns
                           
                           
                              2 330 
                           
                        
                              Dīzeļdegviela
                           
                           
                              2 640 
                           
                        
            
                  M
               
               
                  :
               
               
                  gada vidējais nobraukums (km gadā), noteikts 4. tabulā
                  
                     4. tabula
                  
                  
                     Gada vidējais nobraukums M1 kategorijas transportlīdzekļiem
                  
                  
                              Degvielas veids
                           
                           
                              Gada vidējais nobraukums (M) (km gadā)
                           
                        
                              Benzīns
                           
                           
                              12 700 
                           
                        
                              Dīzeļdegviela
                           
                           
                              17 000 
                           
                        
            
                  Φ
               
               
                  :
               
               
                  saules enerģijas paneļa gareniskais slīpums (°). Šo vērtību norāda transportlīdzekļa ražotājs,
               
            
                  ΔCO2m
                  
               
               
                  :
               
               
                  CO2 korekcijas koeficients, ar ko ņem vērā masas palielinājumu, kas radies, uzstādot saules enerģijas jumta paneli un attiecīgā gadījumā papildu akumulatoru un citas ierīces, kas nepieciešamas tieši saules enerģijas pārveidošanai par elektroenerģiju un tās uzkrāšanai, noteikts 5. tabulā.
                  
                     5. tabula
                  
                  
                     CO2 korekcijas koeficients, ar ko ņem vērā masas palielinājumu
                  
                  
                              Degvielas veids
                           
                           
                              CO2 korekcijas koeficients, ar ko ņem vērā masas palielinājumu (ΔCO2m)
                              (g CO2/km)
                           
                        
                              Benzīns
                           
                           
                              0,0277 · Δm
                           
                        
                              Dīzeļdegviela
                           
                           
                              0,0383 · Δm
                           
                        
            5. tabulā Δm ir masas palielinājums, kas radies, uzstādot fotoelementu sistēmu, kuru veido FE jumta panelis un attiecīgā gadījumā papildu akumulators un citas ierīces, kas nepieciešamas tieši saules enerģijas pārveidošanai par elektroenerģiju un tās uzkrāšanai.
      Konkrētāk, Δm ir pozitīvā starpība starp fotoelementu sistēmas masu un standarta tērauda jumta masu. Pieņem, ka standarta tērauda jumta masa ir 12 kg. Ja saules enerģijas sistēmas masa ir mazāka nekā 12 kg, korekcija masas izmaiņu atspoguļošanai nav jāveic.
      5.   STATISTISKĀS KĻŪDAS APRĒĶINĀŠANA
      Maksimālās izejas jaudas vidējās aritmētiskās vērtības standartnovirze aprēķināma, izmantojot 2. formulu.
      
         2. formula
      
      
         
      kur:
      
                  
                     
               
               
                  :
               
               
                  maksimālās izejas jaudas (W) vidējās aritmētiskās vērtības standartnovirze,
               
            
                  
                     
               
               
                  :
               
               
                  maksimālās izejas jaudas (W) vidējās mērījuma vērtība,
               
            
                  
                     
               
               
                  :
               
               
                  maksimālās izejas jaudas (W) vidējās vidējā aritmētiskā vērtība,
               
            
                  n
               
               
                  :
               
               
                  maksimālās izejas jaudas mērījumu skaits (vismaz pieci).
               
            No FE jumta paneļa maksimālās izejas jaudas vidējās aritmētiskās vērtības standartnovirzes iegūst CO2 emisijas ietaupījuma statistisko kļūdu . Šo vērtību aprēķina pēc 3. formulas.
      
         3. formula
      
      
         
      6.   STATISTISKAIS NOZĪMĪGUMS
      Attiecībā uz katru tāda transportlīdzekļa tipu, variantu un versiju, kas aprīkots ar akumulatora uzlādei paredzētu FE jumta paneli, ir jāpierāda, ka minimālā robežvērtība 1 g CO2/km, kas noteikta Īstenošanas regulas (ES) Nr. 725/2011 9. panta 1. punktā, ir pārsniegta statistiski nozīmīgā apmērā. Tam jāizmanto 4. formula.
      
         4. formula
      
      
         
      kur:
      
                  MT
               
               
                  :
               
               
                  minimālā robežvērtība (g CO2/km), kas ir 1 g CO2/km,
               
            
                  
                     
               
               
                  :
               
               
                  kopējo CO2 emisijas ietaupījumu statistiskā kļūda (g CO2/km).
               
            Ja CO2 emisijas ietaupījums, kas aprēķināts, izmantojot 4. formulu, ir mazāks par Īstenošanas regulas (ES) Nr. 725/2011 9. panta 1. punktā noteikto robežvērtību, piemēro minētās regulas 11. panta 2. punkta otro daļu.
      
         (1)  Starptautiskā Elektrotehnikas komisija (IEC), standarts IEC 61215-2:2016: Terrestrial photovoltaic (PV) modules – Design qualification and type approval.
      
         (2)  Starptautiskā Elektrotehnikas komisija (IEC), standarts IEC 61836-2007: Solar photovoltaic energy systems – Terms, definitions and symbols.
      
         (3)  Tehniskās norādes par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 un Regulai (ES) Nr. 510/2011.https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Kopējā uzkrāšanas kapacitātē ir ieskaitīta startera akumulatora vidējā izmantojamā uzkrāšanas kapacitāte, kas ir 10 Ah (12 V). Visas vērtības ir aprēķinātas, pieņemot, ka gada vidējais saules starojums ir 120 W/m2, ēnojuma daļa ir 0,49, transportlīdzekļa vadīšanas vidējais ilgums ir 1 stunda dienā un nepieciešamā elektriskā jauda ir 750 W.